বার্মিজ সমাজে বৌদ্ধধর্মের প্রভাব সব সময়ই ছিল, সেটা ভয়ের ব্যাপার নয়। কারণ, মহান বৌদ্ধধর্মের নৈতিকতাকে সব ধর্মের মানুষই সম্মান করে। কিন্তু সাম্প্রতিক সময়ের উগ্র বৌদ্ধ জাতীয়তাবাদ অ-বৌদ্ধদের উদ্বেগের কারণ ঘটিয়েছে। রাজধানীর বিলবোর্ডগুলোতে যখন লেখা থাকে, মিয়ানমারের সংবিধানে বৌদ্ধধর্মের ‘স্পেশাল পজিশন’—‘এক জাতি, এক ভাষা, এক ধর্ম—বৌদ্ধধর্ম’, তখন বৌদ্ধ ধর্মাবলম্বী ও বর্মন জাতিসত্তার মানুষের বাইরে অন্যদের আতঙ্কিত হওয়ার কারণ ঘটে বৈকি!